учреждение;
 iii)
 отнасящо се до материали, свързани с ядрения разпад или ядрения синтез или материалите, от които те се извличат; или
 iv)
 предприето по време на война или друго извънредно положение в международните отношения; или
 в)
 да препятства някоя от страните от предприемането на действие в изпълнение на нейните задължения, които те е приела с оглед на поддържането на международния мир и сигурност.
 ГЛАВА 7
 Текущи плащания и движение на капитали
 Член 144
 Текущи плащания
 Страните се ангажират да не налагат ограничения и да разрешават извършването на всички плащания и парични преводи между страните по текущата сметка на платежния баланс в свободно конвертируема валута в съответствие с разпоредбите на член VIII от членовете на Споразумението за Международния валутен фонд.
 Член 145
 Движение на капитали
 1. По отношение на операциите по капиталовата и финансовата сметка на платежния баланс, от датата на влизане в сила на настоящото споразумение, страните осигуряват свободното движение на капитали, свързани с преки инвестиции (34), направени в съответствие със законодателството на приемащата държава, с инвестиции, направени в съответствие с разпоредбите на глава 6 (Установяване, търговия с услуги и електронна търговия) от дял IV от настоящото споразумение, а също и с ликвидацията или репатрирането на такива инвестирани капитали и на всяка печалба, произтичаща от тях.
 2. По отношение на други операции по капиталовата и финансовата сметка на платежния баланс, от датата на влизане в сила на настоящото споразумение и без да се засягат другите му разпоредби, страните осигуряват:
 а)
 свободното движение на капитали, свързани с кредити за търговски сделки или за предоставяне на услуги, в които участва местно лице на една от страните;
 б)
 свободното движение на капитали, свързани с портфейлни инвестиции и финансови заеми и кредити, направени от инвеститорите на другата страна.
 3. Украйна се ангажира да завърши либерализацията на операциите по капиталовата и финансовата сметка на платежния баланс, така че тя да е еквивалентна на либерализацията в ЕС като страна, преди да се предостави третиране еднакво с това на вътрешния пазар в сектора на финансовите услуги съгласно член 4, параграф 3 от приложение XVII към настоящото споразумение. Задължително предварително условия за всяко решение на Комитета по търговия за предоставяне на третиране еднакво с това на вътрешния пазар по отношение на финансовите услуги е положителната оценка на украинското законодателство в областта на движението на капитали, на неговото прилагане и последователно изпълнение в съответствие с принципите, установени в член 4, параграф 3 от приложение XVII към настоящото споразумение.
 4. Без да се засягат други разпоредби на настоящото споразумение, страните не въвеждат нови ограничения върху движението на капитали и текущите плащания между лица, пребиваващи в ЕС като страна и Украйна, и не придават по-ограничителен характер на съществуващите вече договорености.
 Член 146
 Защитни мерки
 Без да се засягат други разпоредби на настоящото споразумение, когато при изключителни обстоятелства плащанията и движението на капитали между страните предизвикват или заплашват да предизвикат сериозни затруднения за прилагането на политиката на обменни курсове или на паричната политика (35) на една или повече държави — членки на Европейския съюз, или на Украйна, заинтересованите страни могат да предприемат